Ondržejs Moravecs
Ondržejs Moravecs (čehu: Ondřej Moravec; dzimis 1984. gada 9. jūnijā) ir bijušais čehu biatlonists. Piedalījies četrās ziemas olimpiskajās spēlēs (2006, 2010, 2014, 2018). Lielākos panākumus guvis 2014. gadā Sočos, kur izcīnījis sudrabu iedzīšanā un jauktajā stafetē un bronzu masu startā. Pasaules čempionātā izcīnīja bronzu jauktajā stafetē 2013. gadā Nove Mesto. 2015. gadā Kontiolahti kļuva par pasaules čempionu jauktajā stafetē, ieguva sudraba medaļu masu startā un bronzu 20 kilometru individuālajā distancē. 2017. gadā Hohfilcenē izcīnīja sudraba medaļu 20 km distancē. Lielākos panākumus Pasaules kausā guvis 2014.—2015. gada sezonā, kad kopvērtējumā izcīnīja 6. vietu. Pēc 2020.—2021. gada sezonas noslēdza savu karjeru.